b"\n_START_ARTICLE_\nJavier Tejada Palacios\n_START_SECTION_\nBiografia\n_START_PARAGRAPH_\nEs llicenci\xc3\xa0 en ci\xc3\xa8ncies f\xc3\xadsiques el 1970 i cinc despr\xc3\xa9s es doctor\xc3\xa0. En l'actualitat \xc3\xa9s catedr\xc3\xa0tic de f\xc3\xadsica de la mat\xc3\xa8ria condensada a la Universitat de Barcelona (UB) i membre del grup d'investigaci\xc3\xb3 de magnetisme experimental. \xc3\x89s membre de les seg\xc3\xbcents institucions: Reial Societat Espanyola de F\xc3\xadsica, Societat Catalana de F\xc3\xadsica, New Academy of Sciences i American Physical Society.\n_START_SECTION_\nTasca docent i investigadora\n_START_PARAGRAPH_\nHa desenvolupat la seva formaci\xc3\xb3 acad\xc3\xa8mica i professional a les seg\xc3\xbcents universitats: Technische Universitat de Munic, durant quatre anys; Universit\xc3\xa9 Paul Sabatier de Tolosa de Llenguadoc; Birmingham i Liverpool, al Regne Unit; Urbana Champaign d'Illinois; Berkeley i San Diego, a Calif\xc3\xb2rnia; CNRS de Grenoble; City University de Nova York i Los Angeles.\n_START_SECTION_\nPublicacions\n_START_PARAGRAPH_\nHa publicat 268 treballs a revistes internacionals com Science, Physical Review Letters, Physical Review, Europhysics Letters, Applied Physics Letters o Nature Materials, i les citacions d'aquests treballs arriben a tres mil. Tamb\xc3\xa9 ha publicat 200 articles a diaris com Diario de Navarra, El Pa\xc3\xads, El Peri\xc3\xb3dico de Catalunya o La Vanguardia._NEWLINE_Ha escrit tres llibres de text publicats per les editorials Cambridge University Press el 1998 i Rinton Press de Princeton el 2006, i ha estat invitat a 98 confer\xc3\xa8ncies internacionals a diverses universitats i centres d'investigaci\xc3\xb3, aix\xc3\xad com 24 confer\xc3\xa8ncies a Espanya.\n_START_SECTION_\nPatents\n_START_PARAGRAPH_\nPosseeix 15 patents d'\xc3\xa0mbit internacional aconseguides en col\xc2\xb7laboraci\xc3\xb3 amb empreses i institucions com Xerox, Carburos Met\xc3\xa1licos, Premo, Endesa, Samca o Banc Central Europeu (sobre m\xc3\xa8todes de seguretat per a la moneda europea). Tamb\xc3\xa9 ha dirigit 27 projectes d'investigaci\xc3\xb3 b\xc3\xa0sica, 18 d'investigaci\xc3\xb3 aplicada amb empreses, 17 tesines i 25 tesis doctorals."